"ZIPMEX" ผนึก "สยามพารากอน" จัด2กิจกรรมเปิดประสบการณ์ลงทุนคริปโตฯ
"ZIPMEX" จับมือ "สยามพารากอน" มอบประสบการณ์สุดพิเศษ จัด 2 กิจกรรมโดนใจนักลงทุนคริปโตฯ ครั้งแรกในประเทศไทย
11 ม.ค. 2565

“Zipmex” (ซิปเม็กซ์) ผู้ให้บริการแพลตฟอร์มซื้อขายแลกเปลี่ยนสินทรัพย์ดิจิทัลชั้นนำของประเทศไทย ที่เติบโตเร็วที่สุดในเอเชียแปซิฟิก จับมือ ศูนย์การค้าสยามพารากอน ตอกย้ำความเป็นผู้นำในการสร้างสรรค์ประสบการณ์ที่แปลกใหม่แตกต่างด้วยการจัด 2 กิจกรรมเพื่อผู้สนใจลงทุนสินทรัพย์ดิจิทัล เปิดประสบการณ์ Crypto Arcade และ Experience Center ครั้งแรกใน ประเทศไทย รอบรู้ก่อนลงทุนในคริปโตฯ ณ Fashion Hall ชั้น 1 ศูนย์การค้าสยามพารากอน ตั้งแต่วันที่ 11 ถึง 16 ม.ค. 65 สำหรับ Crypto Arcade และ 12 ถึง 28 ก.พ.65 สำหรับ Experience Center





พราว ลิ่มพงศ์พันธุ์ ประธานเจ้าหน้าที่บริหารฝ่ายกลยุทธ์ และการตลาด ซิปเม็กซ์ (Zipmex) ผู้ให้บริการ แพลตฟอร์มซื้อขายแลกเปลี่ยนสินทรัพย์ดิจิทัลชั้นนำของประเทศไทย กล่าวว่า ซิปเม็กซ์เป็นแพลตฟอร์มที่เข้าใจ ไลฟ์สไตล์ของคนไทย ซึ่งมีพันธมิตรจำนวนมาก ครอบคลุมทุกความต้องการของลูกค้าล่าสุดซิปเม็กซ์ได้จับมือกับศูนย์การค้าสยามพารากอนและพันธมิตรอื่นๆเปิดพื้นที่สร้างสรรค์ประสบการณ์ที่แปลกใหม่ให้กับผู้สนใจลงทุนสินทรัพย์ดิจิทัล ด้วย 2 กิจกรรมพิเศษได้แก่ Crypto Arcade และ Experience Center ซึ่งมั่นใจว่าผู้มาร่วมงานจะได้รับความรู้พร้อมประสบการณ์ที่แตกต่าง และประทับใจ”ด้าน สรัลธร อัศเวศน์ รองกรรมการผู้จัดการ กลุ่มงานบริหารสมาชิก บริษัท สยามพิวรรธน์ จำกัด กล่าวว่า การเปิด Crypto Arcade และ Experience Center ในครั้งนี้เป็นไปตามแนวทางความร่วมมือระหว่าง สยามพิวรรธน์ ในฐานะผู้นำในธุรกิจค้าปลีกและอสังหาริมทรัพย์ของประเทศไทย ภายใต้วิสัยทัศน์การเป็นผู้นำแห่ง การนำเสนอสิ่งแปลกใหม่ให้ชีวิต หรือ ‘The Icon of Innovative Lifestyle’ ที่จับมือกับพันธมิตรระดับแนวหน้า อย่าง Zipmex ผู้นำธุรกิจให้บริการด้านการลงทุนและสินทรัพย์ดิจิทัลผ่านแพลตฟอร์ม เป็นการเดินหน้าต่อยอด พันธกิจการสร้างสรรค์และนำเสนอประสบการณ์แปลกใหม่ไปกับโลกแห่งประสบการณ์สินทรัพย์ดิจิทัลในรูปแบบใหม่เป็นครั้งแรกในประเทศไทย ที่เปิดต้อนรับทั้งผู้ลงทุน Zipmex, รวมถึงลูกค้าสยามพารากอน, สมาชิก VIZ, ผู้ใช้ OneSiam SuperApp และผู้สนใจในการลงทุนสินทรัพย์ดิจิทัลได้เข้ามาสัมผัสประสบการณ์พิเศษนี้นอกจากนี้ยังเป็น การเชื่อมโลกออนไลน์และออฟไลน์เข้าไว้ด้วยกันเพื่อที่จะเข้าถึงโลกคริปโตฯ ได้ง่ายพร้อมความรู้ที่แน่นจากทีม Zipmex ซึ่งนับเป็นเทรนด์สำคัญแห่งอนาคตที่น่าจับตาทั้งในวงการรีเทลและ วงการสินทรัพย์ดิจิทัล





สำหรับรายละเอียดของ 2 กิจกรรมพิเศษมีดังนี้“Crypto Arcade” (คริปโตอาร์เคด)ชวนผู้ที่สนใจเปิดประสบการณ์ Crypto Arcade ครั้งแรกในไทย! สนุกสุดขีด ไปกับที่สุดของเกม Play-To-Earn ที่ ยกทัพมาให้สัมผัสในรูปแบบ Arcade ทั้ง ZGuild, Axie Infinity และ ZipPlay (Flappy Adam) ให้ได้ร่วมสนุก พร้อมรับของรางวัลมากมาย เช่น Bitcoin, ของที่ระลึกจาก Ferrari, voucher จาก Siam Piwat และอื่นๆ กว่า 7,000 รางวัล ณ Fashion Hall ชั้น 1 ศูนย์การค้าสยามพารากอน“Experience Center” (เอ็กซ์พีเรียนซ์เซ็นเตอร์)ครั้งแรกกับการลงทุนที่เข้าถึงง่าย ปลอดภัย พร้อมให้บริการ ฟรี! เชิญผู้ที่สนใจ ร่วม Workshop รอบรู้ก่อนลงทุน ในคริปโตฯ หากอยากลงทุนในคริปโตฯ ต้องมาฟัง พร้อมเจ้าหน้าที่ดูแลลูกค้าจาก Zipmex ที่จะให้ความดูแล อย่างใกล้ชิดเพื่อแนะนำการใช้งาน ให้เริ่มต้นการลงทุนอย่างมั่นใจ ณ บริเวณชั้น 1 (โซนฝั่งนอร์ธ) ศูนย์การค้า สยามพารากอนเข้ามาปรึกษาเรื่องการลงทุน และสอบถามได้ตั้งแต่วันนี้ ถึง 28 กุมภาพันธ์ 2565ติดตามรายละเอียดกิจกรรมได้ที่ Facebook: Zipmex Thailand และ LINE Official Account @zipmex